Juanma Ramón nou President de GESPA, l'empresa de serveis municipals de Paterna
26/09/2016

# Juanma Ramón nou President de GESPA, l'empresa de serveis municipals de Paterna

[![Juanma Ramón](/images/noticias/recurso/juanma-ramon.jpg)](/images/noticias/recurso/juanma-ramon.jpg)

26.09.2016

En compliment amb el Acord del Batà, el portaveu de Compromís per Paterna, serà designat, aquest dimecres, pel ple de l'ajuntament, president de GESPA

El nou president vol "continuar obrint portes i finestres" en l'empresa pública per tal que no es repetisquen les polítiques que aplicava en el seu dia el PP destinades a convertir l'empresa pública GESPA en una borsa de clientelisme on, amb els diners de tots i totes les paterneres, es contractava de manera opaca per a servir els interessos electoralistes de l'anterior alcalde, Lorenzo Agustí.

Juanma Ramón, portaveu de Compromís per Paterna i futur president de GESPA, vol que l'empresa pública siga la principal clienta dels comerços i empreses de Paterna, generant sinergies entre GESPA i els seus possibles proveïdors.

Per a Juanma Ramón, s'ha acabat amb els viatges pagats a Xina i les milionàries i opaques contractacions a consultores d'amics. "GESPA ja no és l'Ajuntament en B que va muntar el Pàg. És l'instrument que soluciona els problemes de serveis bàsics dels i les ciutadanes. Posarem en valor als treballadors i treballadores de base de la nostra empresa pública".

En aquest sentit, Juanma Ramón, ha destacat la importància de l'Auditoria ja iniciada, que aportarà llum a l'empresa pública.

El nou president de GESPA, considera també que els criteris per a la contractació de treballadors i treballadores hauran d'adaptar-se a criteris tècnics de mèrits, capacitació i situació de necessitat. "Està en les nostres mans seguir canviant el rumb de l'empresa pública de Paterna i ho anem a fer comptant amb els treballadors i treballadores, amb el nostre comerç local i mirant per solucionar els problemes de la ciutadania", ha manifestat el portaveu municipal de Compromís per Paterna, Juanma Ramón.